เปิดจำนำข้าวหนุนเช่าซื้อเพิ่มจยย.
ตลาดใหญ่ภาคเหนืออีสานฐิติกรหวังปล่อยกู้เพิ่ม20%
15 ก.ย. 2554

ตลาดใหญ่ภาคเหนืออีสานฐิติกรหวังปล่อยกู้เพิ่ม20%
ฐิติกร คึก หวังโครงการจำนำข้าวของรัฐบาล ดันรายได้ชาวนาเพิ่ม เล็งปล่อยกู้ซื้อมอเตอร์ไซค์กระฉูด
TK เชื่อมั่นนโยบายจำนำข้าว กระตุ้นกำลังซื้อจักรยานยนต์
ถือเป็นตัวเร่งให้ยอดปล่อยสินเชื่อต่างจังหวัดเติบโตเร็วกว่ากรุงเทพฯ
ส่วนนโยบายคืนภาษีรถคันแรก จะกระตุ้นยอดขายรถยนต์ขนาดเล็ก และตลาดรถยนต์ในประเทศโดยรวม
เร่งสำรวจความเสียหายจากภาวะน้ำท่วม
ชี้นโยบายจำนำข้าวของรัฐบาลยิ่งลักษณ์ จะ ซึ่ง TK ได้เร่งเพิ่มพนักงานประจำสาขาต่างจังหวัดเพื่อรองรับกับการเติบโตครั้งนี้
นายประพล พรประภา รองกรรมการผู้จัดการ บริษัท ฐิติกร ผู้ให้บริการสินเชื่อรถจักรยานยนต์ เปิดเผยว่า จากนโยบายจำนำข้าวของรัฐบาลที่จะเริ่มต้นโครงการตั้งแต่วันที่ 7 ต.ค.นี้ จะมีส่วนช่วยกระตุ้นกำลังซื้อรถจักรยานยนต์ในภาคกลางและภาคตะวันออกเฉียงเหนือหรืออีสานให้เติบโตเร็วขึ้น ส่งผลให้ตลาดสินเชื่อในต่างจังหวัดของบริษัทสามารถเติบโตได้เร็วขึ้นตามไปด้วย และภายใน 3 ปีข้างหน้า บริษัทจะเพิ่มสัดส่วนสินเชื่อต่างจังหวัดให้เป็น 80% ได้ตามเป้า
ปัจจุบัน บริษัทมียอดปล่อยสินเชื่อในต่างจังหวัด สัดส่วนประมาณ 65% ของยอดสินเชื่อทั้งหมด ขณะที่ภาพรวมของยอดขายรถจักรยานยนต์ในเขตต่างจังหวัดมีสูงถึง 80% ของตลาดรวม 
เมื่อเร็ว ๆ นี้ ที่ประชุมคณะรัฐมนตรีมีมติอนุมัติโครงการรับจำนำข้าวเปลือกนาปี ปีการผลิต 2554/2555 ตามข้อเสนอของคณะกรรมการนโยบายข้าวแห่งชาติ (กขช.) ระยะเวลาเริ่มต้นโครงการตั้งแต่วันที่ 7 ต.ค. 2554 วันที่ 29 ก.พ. 2555 มีระยะเวลาไถ่ถอน 4 เดือนนับจากวันรับจำนำ วงเงินที่ใช้ดำเนินโครงการรวม 4 แสนล้านบาท
สำหรับรายละเอียดราคารับจำนำข้าวได้กำหนดชนิดข้าวเปลือกนาปีความชื้นไม่เกิน 15% ดังนี้ 1.ข้าวเปลือกหอมมะลิ ตันละ 20,000 บาท 2.ข้าวเปลือกหอมจังหวัด ตันละ 18,000 บาท 3.ข้าวเปลือกปทุมธานี ตันละ 16,000 บาท 4.ข้าวเปลือกเหนียวเมล็ดยาว 10% ตันละ 16,000 บาท 5.ข้าวเปลือกเหนียวเมล็ดสั้น 10% ตันละ 15,000 บาท 6.ข้าวเปลือกเจ้า 100% ตันละ 15,000 บาท 7.ข้าวเปลือกเจ้า 5% ตันละ 14,800 บาท 8.ข้าวเปลือกเจ้า 10% ตันละ 14,600 บาท 9.ข้าวเปลือกเจ้า 15% ตันละ 14,200 บาท และ10.ข้าวเปลือกเจ้า 25% ตันละ 13,800 บาท
“กำลังซื้อที่เพิ่มสูงขึ้นครั้งนี้ ย่อมเป็นผลดีต่อตลาดรถจักรยานยนต์โดยตรง โดยในปีนี้คาดว่า ตลาดรถมอเตอร์ไซค์จะสร้างสถิติการขายใหม่ที่น่าจะทะลุระดับ 2 ล้านคัน อีกทั้งระยะเวลาของโครงการรับจำนำข้าวในช่วงปลายไตรมาส 3 ถึงไตรมาส 1 ปีหน้า เป็นช่วงที่มีการขายรถมอเตอร์ไซค์สูงสุดของแต่ละปี ซึ่งเราน่าจะได้รับผลดีจากนโยบายนี้โดยตรง คาดว่ายอดปล่อยสินเชื่อรวมปีนี้ของเราจะเพิ่มขึ้นประมาณ 20% เมื่อเปรียบเทียบกับปีที่แล้ว” นายประพล กล่าว
อย่างไรก็ตาม บริษัทได้เตรียมความพร้อมรองรับกับการเติบโตครั้งนี้ ด้วยการเพิ่มพนักงานอีก 400 อัตรา และในปีนี้จะขยายสาขาในต่างจังหวัดเพิ่มอีก 2 แห่ง จากเดิมที่มีอยู่ 78 แห่ง ใน 45 จังหวัด
สำหรับโครงการรถยนต์คันแรกนั้น จะมีส่วนกระตุ้นให้ยอดขายรถยนต์โดยรวมเพิ่มขึ้นอย่างแน่นอน ซึ่งบริษัทก็จะได้รับประโยชน์จากนโยบายนี้เช่นกัน แต่อาจจะไม่มากเท่ากับนโยบายรับจำนำข้าว เนื่องจากธุรกิจสินเชื่อรถยนต์ของบริษัทมีสัดส่วนเพียง 20% ของยอดสินเชื่อทั้งหมด
นายประพล กล่าวว่า สำหรับวิกฤตการณ์น้ำท่วมในขณะนี้ บริษัทอยู่ระหว่างการสำรวจผลกระทบว่ามีความรุนแรงมากน้อยเพียงใด แต่บริษัทก็มีมาตรการให้ความช่วยเหลือลูกค้าเช่นเดียวกับสถานการณ์ที่เกิดขึ้นในอดีตอยู่แล้ว